Document ID: 31985R0148

*****
ΚΑΝΟΝΙΣΜΟΣ (ΕΟΚ) αριθ. 148/85 ΤΗΣ ΕΠΙΤΡΟΠΗΣ
της 18ης Ιανουαρίου 1985
που αποφασίζει την έναρξη της απόσταξης που αναφέρεται στο άρθρο 41 του κανονισμού (ΕΟΚ) αριθ. 337/79 για την αμπελουργική περίοδο 1984/85
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία με τον κανονισμό (ΕΟΚ) αριθ. 1208/84 (2), και ιδίως το άρθρο 41 παράγραφος 7,
Εκτιμώντας:
ότι από τα στοιχεία του ισολογισμού χρήσης σε κοινοτικό επίπεδο στην αρχή της περιόδου, ο οποίος εγκρίθηκε στις 11 Ιανουαρίου 1985 (3), διαπιστώνεται ότι, όσον αφορά τους επιτραπέζιους οίνους, οι διαθέσιμες υπόλοιπες ποσότητες που διαπιστώθηκαν κατά την αρχή της περιόδου εμπορίας ξεπερνούν κατά 5 μήνες και πλέον τις κανονικές χρήσεις της περιόδου· ότι ο όρος που απαιτείται από το άρθρο 41 παράγραφος 1 του κανονισμού (ΕΟΚ) αριθ. 337/79 πληρούται, λοιπόν, για να αποφασισθεί η έναρξη της υποχρεωτικής απόσταξης του επιτραπέζιου οίνου·
ότι το άρθρο 1 στοιχείο δ) του κανονισμού (ΕΟΚ) αριθ. 147/85 της Επιτροπής της 18ης Ιανουαρίου 1985 για τον καθορισμό των λεπτομερειών εφαρμογής της απόσταξης που αναφέρεται στο άρθρο 41 του κανονισμού (ΕΟΚ) αριθ. 337/79 για την αμπελουργική περίοδο 1984/85 (4) ορίζει την συνολική ποσότητα που πρέπει να αποσταχθεί· ότι τα στοιχεία του ισολογισμού χρήσης στην αρχή της περιόδου οδηγούν, με βάση αυτό τον ορισμό, στον καθορισμό αυτής της ποσότητας, σε 12 εκατομμύρια εκατόλιτρα· ότι η ποσότητα αυτή επιτρέπει να επιτευχθεί ο στόχος που αναφέρεται στο άρθρο 41 παράγραφος 2 πρώτο εδάφιο του κανονισμού (ΕΟΚ) αριθ. 337/79·
ότι ο κανονισμός (ΕΟΚ) αριθ. 2102/84 σχετικά με τις δηλώσεις συγκομιδής, παραγωγής και των αποθεμάτων των προϊόντων στον αμπελοοινικό τομέα (5) καθιέρωσε ένα διαφοροποιημένο καθεστώς δήλωσης της παραγωγής, λόγω των νομικών ανισοτήτων που υπάρχουν μεταξύ των διοικητικών μονάδων της Κοινότητας στην εσωτερική οργάνωση των συναιτεριστικών οιναποθηκών και των ενώσεων παραγωγών· ότι το καθεστώς αυτό επιτρέπει, σε ορισμένες διοικητικές μοναδές της Κοινότητας, να πραγματοποιηθεί ένας συμψηφισμός μεταξύ των αποδόσεων που επιτυγχάνονται από διάφορους παραγωγούς, ενώ σε άλλες διοικητικές μονάδες ένας τέτοιος συμψηφισμός είναι αδύνατος· ότι, επιπλέον, η οικονομική σημασία των συναιτεριστικών οιναποθηκών και των ενώσεων παραγωγών διαφέρει σημαντικά από τη μία διοικητική μονάδα στην άλλη· ότι είναι, επομένως, αναγκαίο, εξασφαλίζοντας ίση μεταχείριση μεταξύ των διαφόρων προσώπων που υπόκεινται στην υποχρέωση απόσταξης και ανήκουν στην ίδια διοικητική μονάδα, να γίνει διαχωρισμός κατά τον καθορισμό των τιμοκαταλόγων που εφαρμόζονται στους υπόχρεους παραγωγούς, ανάλογα με το αν οι δηλώσεις παραγωγής και οι πληροφορίες που αφορούν τον καθορισμό των αποδόσεων ανά εκτάριο χορηγούνται άμεσα από τους παραγωγούς που έχουν παράγει σταφύλια τα οποία προορίζονται στην οινοποίηση, ή από ενώσεις παραγωγών ή συναιτεριστικές οιναποθήκες·
ότι η ποσότητα επιτραπέζιου οίνου που παραδόθηκε στην απόσταξη για κάθε παραγωγό δεν μπορεί σε καμία περίπτωση να είναι κατώτερη από εκείνη που αντιστοιχεί στην υποχρέωσή του· ότι, για να διευκολυνθεί η τήρηση της υποχρέωσης, είναι σκόπιμο να προβλεφθεί ότι η ποσότητα που παραδίδεται μπορεί να είναι ανώτερη από εκείνη που προβλέφθηκε, εξασφαλίζοντας ταυτόχρονα ότι κάτι τέτοιο δεν θα προκαλέσει αδικαιολόγητες δαπάνες για το ΕΓΤΠΕ·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η απόσταξη που αναφέρεται στο άρθρο 41 παράγραφος 1 του κανονισμού (ΕΟΚ) αριθ. 337/79 αποφασίστηκε για την αμπελουργική περίοδο 1984/85.
2. Η συνολική ποσότητα επιτραπέζιου οίνου που θα αποσταχθεί είναι της τάξεως των 12 εκατομμυρίων εκατολίτρων. Η ποσότητα αυτή περιλαμβάνει το μέρος των ποσότητων που απετέλεσαν αντικείμενο συμβολαίων προληπτικής απόσταξης βάσει του κανονισμού (ΕΟΚ) αριθ. 2460/84 και για την οποία προβλέπεται η μείωση των υποχρεώσεων των παραγωγών.
Άρθρο 2
1. Για την εφαρμογή του παρόντος κανονισμού, ως διοικητική μονάδα νοείται:
- στη Γερμανία: τα Bundeslaender,
- στη Γαλλία: τα departements,
- στην Ελλάδα: οι Νομοί,
- στην Ιταλία: οι Regioni.
2. Στις διοικητικές μονάδες στις οποίες όλες οι δηλώσεις παραγωγής που αναφέρονται στο άρθρο 2 του κανονισμού (ΕΟΚ) αριθ. 2102/84 υποβάλλονται από φυσικά ή νομικά πρόσωπα ή ομάδες τέτοιων προσώπων που παράγουν οι ίδιες τα σταφύλια που προορίζονται για οινοποίηση, τα ποσοστά της παραγωγής που πρέπει να παραδοθεί στην απόσταξη για τις κατηγορίες που εμφαίνονται στο άρθρο 3 παράγραφος 1 του κανονισμού (ΕΟΚ) αριθ. 147/85, είναι οι εξής:
- για την κατηγορία που αναφέρεται υπό α): 0,
- για την κατηγορία που αναφέρεται υπό β): 2 %,
- για την κατηγορία που αναφέρεται υπό γ): 4 %.
Στις διοικητικές μονάδες που αναφέρονται στο πρώτο εδάφιο και, κατά παρέκκλιση από το άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 147/85, το ποσοστό που εφαρμόζεται στους παραγωγούς που αναφέρονται στη δεύτερη περίπτωση του ίδιου αυτού εδαφίου καθορίζεται σε 11,5 %.
Στις ίδιες διοικητικές μονάδες, τα ποσοστά της παραγωγής επιτραπέζιου οίνου που πρέπει να παραδοθεί πέραν της υποχρέωσης που προκύπτει από το εδάφιο 2, όσον αφορά τις κατηγορίες που εμφαίνονται στο άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 147/85, είναι τα εξής:
- για την κατηγορία που αναφέρεται υπό α): 55 %,
- για την κατηγορία που αναφέρεται υπό β): 85 %,
- για την κατηγορία που αναφέρεται υπό γ): 100 %.
3. Στις άλλες διοικητικές μονάδες εκτός από εκείνες που αναφέρονται στην παράγραφο 2, τα ποσοστά της παραγωγής που πρέπει να παραδοθούν στην απόσταξη, όσον αφορά τις κατηγορίες που εμφαίνονται στο άρθρο 1 παράγραφος 1 του κανονισμού (ΕΟΚ) αριθ. 147/85, είναι τα εξής:
- για την κατηγορία που αναφέρεται υπό α): 0,
- για την κατηγορία που αναφέρεται υπό β): 3 %,
- για την κατηγορία που αναφέρεται υπό γ): 11 %.
Στις διοικητικές μονάδες που αναφέρονται στο προηγούμενο εδάφιο, τα ποσοστά της παραγωγής επιτραπέζιου οίνου που πρέπει να παραδοθεί πέραν της υποχρέωσης που προκύπτει από το εδάφιο αυτό, όσον αφορά τις κατηγορίες που εμφαίνονται στο άρθρο 3 παράγραφος 2 δεύτερο εδάφιο του κανονισμού (ΕΟΚ) αριθ. 147/85, είναι τα εξής:
- για την κατηγορία που αναφέρεται υπό α): 35 %,
- για την κατηγορία που αναφέρεται υπό β): 55 %,
- για την κατηγορία που αναφέρεται υπό γ): 80 %.
Άρθρο 3
Η ποσότητα που παραδίδεται στην απόσταξη για κάθε υποκείμενο στο μέτρο δεν μπορεί να είναι κατώτερη από εκείνη που προκύπτει από την εφαρμογή των ποσοστών που αναφέρονται στις παραγράφους 2 και 3 του άρθρου 2, στις ποσότητες επιτραπέζιου οίνου που έχει παράγει, ούτε ανώτερη από το 102 % αυτών των ποσοτήτων.
Με την επιφύλαξη των διατάξεων του κανονισμού (ΕΟΚ) αριθ. 2395/84:
- καμία ενίσχυση δεν οφείλεται για τις ποσότητες οίνου που ξεπέρασαν εκείνες που αναφέρονται στο πρώτο εδάφιο,
- η ποσότητα αλκοόλης που περιέχεται στο προϊόν που παραδόθηκε από τον οινοποιό στον οργανισμό παρέμβασης, σύμφωνα με το άρθρο 41 παράγραφος 5 πρώτο εδάφιο δεύτερη περίπτωση του κανονισμού (ΕΟΚ) αριθ. 337/79, δεν μπορεί να υπερβεί εκείνη που περιέχεται στην ποσότητα οίνου που παραδόθηκε εντός των ορίων που προβλέπονται στο πρώτο εδάφιο.
Άρθρο 4
1. Η ελάχιστη ποσότητα επιτραπέζιου οίνου που αναφέρεται στο άρθρο 6 παράγραφος 1 του κανονισμού (ΕΟΚ) αριθ. 147/85 καθορίζεται για την Ελλάδα το αργότερο στις 10 Φεβρουαρίου 1985 και ανακοινώνεται στην Επιτροπή πριν από τις 15 Φεβροαρίου 1985.
2. Η ποσότητα επιτραπέζιου οίνου που αναφέρεται στο άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 147/85 πρέπει να κυμαίνεται μεταξύ 120 000 εκατολίτρων, το κατώτερο, και 150 000 εκατολίτρων κατά ανώτατο όριο.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαίκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 1985.

Labels: 17